Marc Ogeret

Marc Ogeret a zo ur c’haner gall. Ganet eo bet e 1932 e Pariz (Bro-C'hall).

Da gentañ e kane kanaouennoù bet savet gant Félix Leclerc ha Léo Ferré oc’h ober e druant war leurennoù-stal an ostalerioù war-dro 1954. Er mare-se e keje ouzh breur Jacques Prévert, Pierre e anv-bihan. Hennezh a roe tu dezhañ da vont da ganañ e tavarnioù, hini Agnès Capri en o zouez hag a oa lec’hiet e straed Molière e Pariz. Tapout a rae ar maout gantañ e 1962 gant Akademiez Charles Cros. E 1965 e kane evel lodenn gentañ arvest Georges Brassens e c’hoariva brudet Bobino.

Dispar e oa en un arvest gouestlet da Aragon e 1967 ha da heul e enrolle e bladenn vrudetañ « Ogeret chante Aragon ». Un tammig a-raok an degouezhadennoù miz Mae 1968 e enrolle div bladenn gouestlet ar wech-mañ d’ar Gomun « Autour de la Commune » ha d’an Dispac’h « Chansons contre ». Ne oa ket tu d’ar mare-se avat da lakaat da vont er maez an div bladenn hag e oant bet embannet e 1970 nemetken.

Goude e enrolle kanaouennoù martoloded goude ha sevel a rae un arvest diwar-benn Jean Genet « Le condamné à mort » gant ar gomposerez Hélène Martin. Da c’houde e c’houestle div bladenn da Aragon ha da Léo Férré adarre a-raok enrollañ peder bladenn gouestlet da Aristide Bruant e 1977 ha 1978.

Kenderc’hel a ra da ganañ en ur vont a-dreuz ar bed a-bezh (Belgia, Kanada, Egipt…). Enrollañ a rae ivez kanaouennoù ar Resistañs.

Roll darnel ar pladennoù
(Deiziadoù skrivet war an CDoù)

1973 Chansons de révolte et d’espoir
1978 Ogeret chante Bruant
1986 Ogeret chante Aragon
1989 Chansons « contre »
1994 Autour de la Commune
1997 Ogeret chante la Révolution
2003 Chants de marins
2003 Ogeret chante Vasca
2003 Ogeret chante Léo Ferré
2006 Ogeret chante Bruant. Chansons et monologues. Vol 1
2006 Ogeret chante Bruant. Chansons et monologues. Vol 2

Ogeret, Marc
Rummad:Ganedigezhioù 1932